ซีไอเอ็มบีไทยชูบัตรท่องเที่ยวคิดค่าเสี่ยง1%
ซีเอ็มบีไทยได้ฤกษ์คลอดบัตรเครดิตจับกลุ่มนักท่องเที่ยวอัดโปรโมชั่นเพียบ
18 พ.ย. 2557

ซีเอ็มบีไทยได้ฤกษ์คลอดบัตรเครดิตจับกลุ่มนักท่องเที่ยวอัดโปรโมชั่นเพียบ 
นายอดิศร เสริมชัยวงศ์ รองกรรมการผู้จัดการใหญ่ สายธุรกิจรายย่อย ธนาคารซีไอเอ็มบี ไทย เปิดเผยว่า ธนาคารได้เปิดตัวบัตรเครดิต ใบแรกของธนาคารอย่างเป็นทางการ โดยใช้สโลแกน “บัตรเครดิตเดียว...ที่เกิดมาเพื่อการท่องเที่ยว” โดยคาดว่าในปีแรกจะมีลูกค้าบัตรเครดิตประมาณ 2-3 หมื่นราย
สำหรับสิทธิพิเศษบัตรเครดิตของ ซีไอเอ็มบีไทย คือจะเก็บค่าธรรมเนียมความเสี่ยงจากการแปลงสกุลเงินต่างประเทศเพียง 1% จากปกติ 2.5% และสามารถนำบัตรเครดิตไปแลกเงินตราต่างประเทศ ปลอดดอกเบี้ยสูงสุด 55 วัน รวมทั้งได้รับความคุ้มครองอุบัติเหตุการเดินทางสูงสุด 6 ล้านบาท คุ้มครองเที่ยวบินล่าช้า ค่ารักษาพยาบาล 5 แสนบาท และกรณีกระเป๋าเดินทางล่าช้า หรือสูญหายจะได้รับความคุ้มครองสูงสุด 1 หมื่นบาท
นอกจากนี้ ธนาคารยังมีจุดแข็งคือมีเครือข่ายทั่วอาเซียน ด้วยการจับมือกับพันธมิตรของกลุ่มซีไอเอ็มบีทั่วโลก อาทิ ลดราคาที่พักระดับ 45 ดาว 100 แห่งทั่วอาเซียน พร้อมรับส่วนลดร้านค้าชั้นนำในสิงคโปร์ มาเลเซีย อินโดนีเซีย และรับส่วนลด 10% Eraman Duty Free มาเลเซีย